जापान सरकार के मुताबिक जापान के अधिकारी भूकंप प्रभावित इलाको में राहत एवं बचाव की पुरजोर कोशिशे कर रहे हैं। जापान के मुख्य कैबिनेट सचिव योशिहीदे सुगा के मुताबिक जापान सरकार ने प्रधानमंत्री कार्यालय में आपदा कार्यबल का गठन किया है। इसके साथ ही भूकंप से जापान के न्यक्लियर प्लांट के तीन रियेक्टरों के बंद हो जाने से तक़रीबन 30 लाख घरों में बिजली आपूर्ति ठप्प हो गई है। इसके साथ ही जापान में फोन सेवा और टेलिविजन प्रसारण भी बुरी तरह प्रभावित हुआ है।